recursal/SuperWikiNEXT-32B huggingface dataset:
**«Սպասի՛ր ինձ, հայրիկ»** (անգլ.՝ Wait for Me, Daddy),Բրիտանական Կոլումբիայի գնդի (Կոնախտի դուքսի հրաձիգներ) երթի լուսանկարը Ութերորդ փողոցի և Կոլումբիայի պողոտայի հատման վայրի մոտ (Նյու Վեսթմինսթեր, Կանադա), որն արվել է Կլոդ Պ. Դետտլոֆի կողմից 1940 թվականի հոկտեմբերի 1-ին։ Մինչ Քլոդը լուսանկարում էր, հնգամյա Ուորեն «Ուայթի» Բեռնարդը (Warren «Whitey» Bernard) փախել է իր մոր մոտից հոր՝ շարքային Ջեք Բեռնարի մոտ՝ «Սպասի՛ր ինձ, հայրիկ» բղավելով։ Լուսանկարը լայն ճանաչում է ստացել, հրապարակվել «Life»-ում, պատերազմի ժամանակ կախվել է Բրիտանական Կոլումբիայի բոլոր դպրոցներում և օգտագործվել ռազմական պարտատոմսերի թողարկումներում։

Համատեքստ
---------

1939 թվականի օգոստոսի 26-ին Հիտլերն սպառնում էր Լեհաստանին և պահանջում Գդանսկը։ Ժամը 4:15-ին Բրիտանական Կոլումբիայի գնդի ադյուտանտը Կանադայի մայրաքաղաքից ահազանգ է ստացել Բրիտանական Կոլումբիայի գնդի կանչման մասին։ Զինվորները բաշխվել են քաղաքում՝ խոցելի կետերը պաշտպանելու համար։ 1939 թվականի սեպտեմբերի 10-ին Կանադայի խորհրդարանը պատերազմ է հայտարարել գերմանական ռեյխին, որը ներխուժել է Լեհաստան ամսվա առաջին օրերին։ Չնայած նրան, որ մյուս ստորաբաժանումներն ուղարկվել են Մեծ Բրիտանիա, Բրիտանական Կոլումբիայի գունդը մնացել է արևմտյան ափին։ Մի քանի ամիս տևած մարզումներից և պահակային ծառայությունից հետո՝ 1940 թվականի հոկտեմբերի 1-ին, գնդին կարգադրել են Նյու Վեսթմինսթերով երթով գնալ դեպի գնացքը, որը նրանց պետք է հասցներ գաղտնի նշանակման վայր։

Հետևանքներ
----------

Գաղտնի նպատակակետը եղել է Նանայմո քաղաքը, որը գտնվել է ընդամենը երեք ժամ հեռավորության վրա։ Ավելի ուշ՝ մի քանի տարվա ուսուցումից հետո, գունդն ուղարկվել է Ֆրանսիա և Նիդեռլանդներ և տուն վերադարձել պատերազմի վերջում։ Երբ Ջեք Բերնարդը վերադարձել է տուն, Դետտլոֆը լուսանկարել է ընտանիքի վերամիավորումը։

Ջեք և Բերնիս Բերնարները հետագայում ամուսնալուծվել են։

Ծանոթագրություններ
------------------

1. ↑  Davis, Chuck (2010). «Wait For Me, Daddy». The History of Metropolitan Vancouver. Արխիվացված է օրիգինալից 2012 թ․ սեպտեմբերի 2-ին. Վերցված է 2010 թ․ սեպտեմբերի 5-ին.
2. ↑  «The Second World War 1939—1945». The British Columbia Regiment (Duke of Connaught's Own Rifles). 2010. Արխիվացված է օրիգինալից 2012 թ․ սեպտեմբերի 2-ին. Վերցված է 2010 թ․ սեպտեմբերի 5-ին.
3. 1 2  Lucas, Dean (2010 թ․ հուլիսի 7). «Wait for me, Daddy». Famous Pictures. Արխիվացված օրիգինալից 2012 թ․ սեպտեմբերի 2-ին. Վերցված է 2010 թ․ սեպտեմբերի 5-ին.
4. ↑  «The British Columbia Regiment (Duke of Connaught's Own Rifles), Eighth Street at Columbia Avenue». *Canada.com*. Vancouver Sun. 2010. Արխիվացված է օրիգինալից 2010 թ․ հոկտեմբերի 1-ին. Վերցված է 2010 թ․ սեպտեմբերի 5-ին.
Relay of Youth

ԷստաֆետԽմբագրել Wikidata| Ստեղծում | 1945Խմբագրել Wikidata |

Տարբեր կազմակերպությունների և խմբերի կողմից ուղարկված էստաֆետային փայտիկները Տիտոյին Ծաղիկների տանը (Հարավսլավիայի թանգարանում), Դեդինյե, Բելգրադ:
Երիտասարդական էստաֆետը Սլովենիայում (1960)
**Երիտասարդության էստաֆետ** ( սերբոխորվաթերեն և սլովեներեն՝ *Štafeta mladosti* (կիրիլիցա՝ *Штафета младости*), մակեդոներեն՝ *Штафета на младоста*, ալբաներեն՝ *Stafeta e Rinise*), խորհրդանշական էստաֆետ (փոխանցումավազք), որն անցկացվում էր Հարավսլավիայի Սոցիալիստական Դաշնային Հանրապետությունում ամեն տարի։ Էստաֆետում փոխանցում էին հատուկ քանդակված էստաֆետային փայտիկներ Յոսիպ Բրոզ Տիտոյի ծննդյան օրվա խոստումով, իբր Հարավսլավիայի բոլոր երիտասարդներից։ Մրցավազքը սովորաբար սկսվում էր Տիտոյի ծննդավայր Կումրովեցում և անցնում էր երկրի բոլոր խոշոր քաղաքներով և բնակավայրերով։ Այն ավարտվում էր Բելգրադում՝ Պարտիզան մարզադաշտում՝ մայիսի 25-ին՝ Տիտոյի պաշտոնական ծննդյան օրը և ազգային տոն՝ Երիտասարդության օրը։

Առաջին էստաֆետը տեղի է ունեցել 1945 թվականին, իսկ որպես ազգային տոն պաշտոնականացվել է 1957 թվականին։ Այն շարունակվե

լ է 1980 թվականին Տիտոյի մահից հետո և վերջին անգամ անցկացվել է 1988 թվականին։

1987 թվականին էստաֆետին վերաբերող հաղթող պաստառի դիզայնը ազգային սկանդալ է առաջացրել, քանի որ պարզվել է, որ այն հիմնված էր նացիստական քարոզչական պաստառի վրա։ Հեղինակը՝ Neue Slowenische Kunst-ի դիզայներական բաժինը, ներկայացրել էր դիզայնը՝ Տիտոյի անձի պաշտամունքի դեմ բողոքելու նպատակով, որի հիմնական մասն էր կազմում էստաֆետը։ Հարավսլավիայի պետության աճող ճգնաժամի հետ մեկտեղ, համարվում է, որ այս սկանդալը զգալիորեն նպաստել է Էստաֆետներըը դադարեցնելու որոշման կայացմանը։

Ծանոթագրություններ
------------------

1. 1 2  Maja Mikula. "Virtual Landscapes of Memory(չաշխատող հղում)
". *Information, Communication and Society*. 6(2003):169-186. (needs subscription) (չաշխատող հղում)
2. 1 2  "Relay Baton and the Day of Youth" NSKSTATE.COM.
3. ↑  Although Tito's birthday was celebrated on May 25, he was in all probability born on May 7.
4. ↑  "Poster Scandal - Youth Day" NSKSTATE.COM.
5. ↑  Regina Hackett. "Slovenian art collective is adept at working politics and art". *Seattle Post-Intelligencer*, Friday, November 19, 2004.
6. ↑  Bartolj, Jaka (2014 թ․ օգոստոսի 12). «A Slovenian poster challenged Yugoslavia's Communist orthodoxy». *Radiotelevizija Slovenija*.
Անվան այլ կիրառումների համար տե՛ս՝ Աշոտ Բաղդասարյան (այլ կիրառումներ)

**Աշոտ Գևորգի Բաղդասարյան** (մարտի 29, 1957(1957-03-29), Երևան, Հայկական ԽՍՀ, ԽՍՀՄ), հայ քանդակագործ։ Հայաստանի նկարիչների (1983), Նկարիչների միջազգային ասոցիացիայի (1995), Հունգարիայի նկարիչների միության (2008) անդամ է։

Քանդակագործ Սարգիս Բաղդասարյանի որդին է։

Կենսագրություն
--------------

Աշոտ Բաղդասարյանը ծնվել է 1957 թվականի մարտի 29-ին, Երևանում։ 1981 թվականին ավարտել է Լենինգրադի Ռեպինի անվան գեղարվեստի ակադեմիայի քանդակի ֆակուլտետը։ 1985-1994 թվականներին դասավանդել է Երևանի գեղարվեստի պետական ակադեմիայի քանդակի ֆակուլտետում։ Ցուցահանդեսներով հանդես է եկել Հայաստանում և Շվեդիայում, Հունգարիայում, Ռուսաստանում, Լեհաստանում, Իտալիայում, Բելգիայում, Գերմանիայում, Ֆրանսիայում։ Բաղդասարյանի քանդակները ցուցադրվում են Հայաստանի ազգային պատկերասրահում, Մոսկվայի Տրետյակովյան պատկերասրահում, ՌԴ գեղարվեստի ակադեմիայում, ՌԴ մշակույթի նախարարության հավաքածուում, Իտալիայի Դանթեի պատկերասրահում, տարբեր երկրների մասնավոր հավաքածուներում։

Բաղդասարյանի աշխատանքներից Հայաստանի նախագահը նվիրել է մի շարք երկրների առաջնորդներին՝ Բուլղարիայի, Եգիպտոսի, Լիխտեյնշտեյնի, Ռուսաստանի, Ռումինիայի, Ֆրանսիայի։

Անդամակցություն
---------------

* Հայաստանի նկարիչների միության անդամ, 1983
* Նկարիչների միջազգային ասոցիացիայի անդամ, 1995
* Հունգարիայի նկարիչների միության անդամ, 2008

Ցուցահանդեսներ
--------------

Անհատական ցուցահանդեսներ է ունեցել Բուդապեշտում (1991, 1994), Փարիզում (1993, 1996), Փասադենայում (2000)։

Մրցանակներ
----------

* Իտալիայի Ռավեննա քաղաքում արժանացել է ոսկե մեդալի, 1992
* Հռոմի Պապ Հովհաննես-Պողոս 2-րդի մեդալ, 1996
* ՀՆՄ «Լավագույն քանդակ» մրցանակ, 2001

Ծանոթագրություններ
------------------

1. ↑  Գեղեցիկի, հավերժականի, աստվածայինի յուրօրինակ սինթեզ...Աշոտ Բաղդասարյան
2. ↑  «Հայկական օր Վեսպրեմում». *www.armenians.hu*. Արխիվացված է օրիգինալից 2019 թ․ մարտի 29-ին. Վերցված է 2019 թ․ մարտի 29-ին.
3. ↑  «Աշոտ Բաղդասարյանի կենսագրությունը avproduction.am կայքում». Արխիվացված է օրիգինալից 2020 թ․ օգոստոսի 6-ին. Վերցված է 2019 թ․ մարտի 29-ին.
*Վիքիպեդիայում կան հոդվածներ Մանասյան ազգանունով այլ մարդկանց մասին։*

**Լյուդմիլա Արտաշեսի Մանասյան** (նոյեմբերի 24, 1954(1954-11-24), Բաքու, Ադրբեջանական ԽՍՀ, ԽՍՀՄ), հայ երգչուհի (սոպրանո)։ Ուկրաինայի վաստակավոր արտիստ (1999)։

Կենսագրություն
--------------

Լյուդմիլա Մանասյանը ծնվել է 1954 թվականի նոյեմբերի 24-ին Բաքվում։ Սովորել է Բաքվի կոնսերվատորիայում, որն ավարտել է 1984 թվականին։ Եղել է Բաքվի ֆիլհարմոնիայի երգչուհի, իսկ 1989 թվականին դարձել է Լուգանսկի մարզի (Ուկրաինա) ֆիլհարմոնիայի մեներգչուհի։ 1991 թվականին սկսել է դասավանդել Լուգանսկի երաժշտական ուսումնարանում, ապա՝ Մշակույթի և արվեստի պետական ակադեմիայում։ Հանդես է եկել կամերային, սիմֆոնիկ նվագախմբերի հետ, ստեղծագործական հաշվետու համերգներով (1995, 1999, 2001, 2003)՝ Կիևում. երկացանկում ընդգրկվել են Ջ. Ռոսսինիի «Իտալական տարանտելլան», Լ. Դելիբի «Իսպանական բոլերոն», ուկրաինական ռոմանսներ, նաև Լ. Ն. Կոլոդուբի, Ն. Վ. Լիսենկոյի, Մ. Ժերբինի և ուրիշների գործերից։ «Ալմա-Մատեր» խմբի (Խարկով) հետ Լյուդմիլա Մանասյանի կատարմամբ Ուկրաինայում առաջին անգամ հնչել է Է. Լլոյդ-Ուեբերի «Ռեքվիեմը», Լուգանսկի սիմֆոնիկ նվագախմբի հետ՝ Գ. Մահլերի 3-րդ և 4-րդ սիմֆոնիաները։

2000 թվականին Լյուդմիլա Մանասյանը մասնակցել է «Կիևյան միջազգային երեկոներ» IV միջազգային փառատոնին։

Լուգանսկի մարզի սիմֆոնիկ նվագախմբի հետ համերգներով հանդես է եկել Վիեննայում (2004, 2005), մենահամերգներով՝ Ուկրաինայում, Ռուսաստանում, Բելառուսում և այլուր։

Մրցանակներ
----------

* 1996 – «Ոսկե տրեմբիտներ» միջազգային մրցույթի 1-ին մրցանակ (Իվանո-Ֆրանկովսկ, Ուկրաինա)։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ երաժշտության հանրագիտարանից», որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։ |
*Վիքիպեդիայում կան հոդվածներ Մանասյան ազգանունով այլ մարդկանց մասին։*

**Հեղինե Գրիգորի Մանասյան** (հունվարի 20, 1950(1950-01-20), Արզական, Ախտայի շրջան, Հայկական ԽՍՀ, ԽՍՀՄ), մանկավարժ։ Տնտեսագիտության դոկտոր (1996)։

Կենսագրություն
--------------

1970 թվականին ավարտել է Երևանի պետական համալսարանը։ 1999 թվականին սովորել Կենտրոնական Եվրոպայի (Բուդապեշտ), 2000 թվականին՝ Կոլումբիայի (Նյու-Յորք) համալսարաններում։ 1980-1991 թվականներին և 1996-1997 թվականներին դասախոսել է ԵԺՏԻ-ում, 1998-2000 թվականներին՝ ԵՊՀ-ում։ 2002 թվականից՝ Եվրասիա հիմնադրամի հետազոտական պաշարների «Կովկասյան կենտրոններ» ծրագրի հայկական մասնաճյուղի (ՀՌԿԿ-Հայաստան) տնօրենն է։

Աշխատանքները վերաբերում են տնտեսության աճի ու զարգացման, անցումային տնտեսության աշխատաշուկայի, աղքատության և կրթության, կորպորատիվ կառավարման ստվերային տնտեսության հարցերին։

Երկեր
-----

* Միավորումները և արտադրության արդյունավետության բարձրացման ուղիները, Ե. 1983 (համահեղինակ)։
* ՀՀ տնտեսական քաղաքականությունը և Էկոնոմիկայի վրա դրա ազդեցության վերլուծությունը, Ե. 1994։
* Экономическая политика переходного периода։ методология и анализ, М. 1995 (համահեղինակ).5

Ծանոթագրություններ
------------------

1. ↑  «ՀՌԿԿ-Հայաստան |». *www.crrc.am* (անգլերեն). Վերցված է 2017 թ․ նոյեմբերի 20-ին.
2. ↑  *Ով ով է. Հայեր. Կենսագրական հանրագիտարան, հատոր երկրորդ, Երևան, 2007*.
**Մեգաբատես** (հին հունարեն՝ Μεγαβάτης), պարսից զորքի հրամանատար մ․թ․ա․ 6-րդ դարի ավարտին և 5-րդ դարի սկզբին։ Ըստ Հերոդոտոսի՝ նա Դարեհի և նրա եղբոր՝ Արտափրենեսի՝ Լիդիայի սատրապի զարմիկն էր։

Ըստ Հերոդոտոսի աշխատության՝ Մեգաբատեսը ավելի շատ հայտնի է մ․թ․ա․ 499 թվականին Արիստագորասի հետ միասին դեպի Նաքսոս կատարած անհաջող արշավանքի համար։ Արիստագորասի և 200 նավերի հետ միասին նա Դարեհ I Մեծի կողմից ուղարկվում է Էգեյան ծովում գտնվող փոքրի կղզին՝ Նաքսոսը, պարսից տիրապետությանը ենթարկելու։

Հերդոտոսոը կարծիք է հայտնում, որ այս արշավանքը 4 ամիս տևած պաշարումից հետո ձախողվել է Արիստագորասի և Մեգաբատեսի միջև տեղի ունեցած վեճի պատճառով, որի պատճառը մի նավապետի անուշադրությունն էր։ Երբ Մեգաբատեսը նավերից մեկի վրա պահակակետը դատարկ է գնում, նա որոշում է պատժել նավապետին, ինչին դեմ է դուրս գալիս Արիստագորասը և նրանց միջև վեճ է տեղի ունենում, ինչի արդյուքնում Մեգաբատեսը զայրանում էր և նաքսոսցիներին տեղյակ պահում սպասվող պաշարման մասին։ Արդյունքում նաքսոսցիները մեծ թվով պաշար են հավաքում և ամրացնում իրենց ամրոցը, ինչը թույլ է տալիս դիմանալ 4 ամիս տևող պաշարմանը։ Համարվում է, որ Մեգաբատեսը դեպի Նաքսոս տեղի ունեցած վեճի համար ձգտում էր խայտառակել Արիստագորասին պարսկական դատարանի առջև։

Մեգաբատեսը գնացել է իր ավագ եղբոր հետքերով և դարձել Փռյուգիայի սատրապ։

Նրա որդիներից էր Մեգաբազոսը։

Տես նաև
-------

* Նաքսոսի պաշարում (մ․թ․ա․ 499)

Ծանոթագրություններ
------------------

1. ↑  Herodotus. (2003). *The Histories*. Trans. Aubrey De Selincourt. Rev. John Marincola. London: Penguin Group. 0-14-044908-6
**Շիլաչի** կամ **Շիլաչի մահլա**, արհեստավորների թաղը հին Երևանում։ Եղել է քաղաքի ծայրամասերից մեկը, որը քաղաքի ընդարձակմանը զուգահեռ դարձավ ներկայիս քաղաքի կենտրոնական մասերից մեկը։ Գտնվում է ներկայիս Տիգրան Մեծ պողոտայի հյուսիսային մասում ու դրա շրջակայքում՝ նախկին Սև շուկայից հարավ։

Պատմությունը
------------

Շիլաչի ասելով նկատի են ունեցել արհեստավորների այն շարքը, որտեղ գտնվել են կարմիր գույնով ներկող ներկարարները՝ ի հակադրումն կապույտ ներկարարների, ում կոչում էին բոյախչի։ Բոյախչիները գործել են մենավարձողի թույլատվությամբ ու պարտական են եղել վճարել հարկ, մինչ շիլաչիները գործել են առանց թույլատվության ու հարկերից ազատ։ Այն փոխարինել է գործարանների և գործարանային արդյունաբերության պակասը։ Հետագայում, գործարանային արդյունաբերության առաջացման հետևանքով, սակայն շիլաչի ու բոյախչի վարպետները դեռ երկար ժամանակ շարունակում էին գործել՝ ապահովելով էժան գին ու ապահովելով ցածր եկամուտ ունեցող մարդկանց կարիքները։ 20-րդ դարում միայն նրանք չկարողացան մրցակցության դիմանալ և շարքից դուրս եկան։

Ալրաղաց Շիլաչի թաղամասում, 1946-1949
Շիլաչի ու բոյախչի ներկարարներն ունեցել են իրենց համքարությունը, որը գործել է հին դարերից մինչև 20-րդ դարի սկիզբ ու եղել է Երևանի 19 համքարություններից մեկը։ Ըստ Իվան Շոպենի՝ 19-րդ դարի 30-ականներին Երևանում գործում էին 22 շիլաչի ու 4 բոյախչի։

Համքարություններն ունեցել են իրենց շուկայական շարքերը, բոյախչիներն ունեցել են իրենց բոյախանները՝ անհեստանոցները, որոնց համար անհրաժեշտ է եղել շատ ջուր՝ Հրազդանի կիրճում՝ Հրազդանի ափին, իսկ քաղաքի ծայրամասում գտնվել են շիլաչի վարպետները, որոնց թաղամասը հենց կոչվել է «Շիլաչի մահլա»։ Բոյախչիները Շիլաչիում արհեստանոց ստանալու համար որոշակի հարկ պետք է վճարեին։

Ըստ Իվան Շոպենի՝ ներկարարների բոյախանները՝ արհեստանոցները ներկայացնում էին իրենցից խրճիթներ, որոնց ներսում կային երկու կավե մեծ կարաս ու երկու փայտ, որոնցով խառնում էին ներկը, երբ կարասի մեջ էին մտցնում բոլոր ներկելու համար բերված կտորեղենը ու այլ իրեր։ Այստեղից առաջացել է «Բոյախանի կարաս» արտահայտությունը՝ մի տարա, որի ամեն խառը իր հնարավոր է լցնել։ Մեկ անգամ կիրառած ներկը կարելի էր դեռ երկու-երեք անգամ կրկին կիրառել մինչ փոխելը։

Կաշեգործությունը տարածված ոլորտ էր Պարսկաստանի կազմում Երևանի գտնվելու տարիներից ի վեր։ Ըստ Իվան Շոպենի՝ Երևանի ու Նախիջևանի խանությունները միասին արտադրում էին 20,000 խոշոր ու 70,000 մանր կաշի։

Շիլաչիի բնակիչները զբաղվում էին կաշեգործությամբ, կավագործությամբ, պղնձագործությամբ, ներկարարությամբ և այլ արհեստներով։ Դրանցից յուրաքանչյուրը ունեցել է իր շարքը, իր տեղը և իր անվանումը քաղաքի գործարար մասում։

Տես նաև
-------

* Երևանի պատմություն

Ծանոթագրություններ
------------------

1. ↑  Շահազիզ, Երվանդ (2003). *Հին Երևանը*. Երևան: Մուղնի հրատարակչություն. էջեր 76. ISBN 99941-33-01-2.
2. ↑  Շահազիզ, Երվանդ (2003). *Հին Երևանը*. Երևան: Մուղնի հրատարակչություն. էջեր 100. ISBN ISBN 99941-33-01-2. `{{cite book}}`: Check `|isbn=` value: invalid character (օգնություն)
3. ↑  Շահազիզ, Երվանդ (2003). *Հին Երևանը*. Երևան: Մուղնի հրատարակչություն. էջեր 100-101. ISBN ISBN 99941-33-01-2. `{{cite book}}`: Check `|isbn=` value: invalid character (օգնություն)
4. ↑  Հակոբյան, Թադևոս. *Երևանի պատմությունը (1800-1879)*. էջեր 46–47.
5. ↑  Шопен, Иван. *Исторический памятник Армянской области*. էջ 793.
**Հարիս Յուլին** (անգլ. Harris Yulin, նոյեմբերի 5, 1937(1937-11-05), Լոս Անջելես, Կալիֆոռնիա, ԱՄՆ), թատրոնի, կինոյի և հեռուստատեսության ամերիկացի դերասան, թատրոնի ռեժիսոր։

Կենսագրություն
--------------

Հարիս Յուլինը ծնվել և մեծացել է Հարավային Կալիֆոռնիայում, Լոս Անջելեսում ավարտել է Կալիֆոռնիական համալսարանը։ 1963 թվականին Թել Ավիվում թատերական դերերից է սկսվել Յուլինի դերասանական կարիերան։ Լոս Անջելեսում նա հիմնադրել է դասական թատրոն, աշխատել Բուֆֆալոյի, Եյլի և Վաշինգտոնի թատրոններում, այնուհետև տեղափոխվել՝ Նյու Յորք։ 1970 թվականին Յուլինը առաջին անգամ հանդես է եկել թատերական ռեժիսորի որակավորմամբ, սկսել նկարահանվել ֆիլմում և «Ճանապարհի ավարտ» ֆիլմում մարմնավորել գլխավոր կերպարներից մեկին։ 
Ֆիլմում Յուլինին մեծ մասամբ առաջարկում էին երկրորդ պլանի դերեր։ Նա նկարահանվել է ավելի քան 100 ֆիլմերում և հեռուստասերիալներում, որոնց շարքին են դասվում ՝ «Սպիով դեմքը», «Գիշերային շարժումներ», «Այլ կին», «Մարզումային օր»։ 1996 թվականին Յուլինն առաջադրվում է Էմմի մրցանակի՝ «Կատակերգական հեռուստասերիալի լավագույն հրավիրված դերասան» անվանակարգում՝ «Ֆրեյզեր» ֆիլմում ավազակի կերպարով։

Անձնական կյանք
--------------

1970-1972 թվականներին Յուլինը հարաբերություններ է սկսում դերասանուհի Ֆեյ Դանաուեյի հետ, որի հետ ծանոթացել է «Դոկ» ֆիլմի նկարահանման ժամանակ, այնուհետև մինչ իր մահը (1993 թվական) ամուսնացած է լինում դերասանուհի Գվեն Ուելսի հետ։

Արտաքին հղումներ
----------------

* Հարիս Յուլին (անգլ.) *Internet Movie Database* կայքում
* Յուլին(անգլ.) *Broadway World* կայքում

Ծանոթագրություններ
------------------

1. 1 2  Internet Broadway Database — 2000.
2. 1 2  filmportal.de — 2005.
3. 1 2  *Deutsche Nationalbibliothek* Record #1020546956 // Gemeinsame Normdatei (գերմ.) — 2012—2016.
4. ↑  «Harris Yulin - Biography» (անգլերեն). Yahoo! Movies. Արխիվացված օրիգինալից 2012 թ․ սեպտեմբերի 20-ին. Վերցված է 2012 թ․ մայիսի 8-ին.
**Թեոդոր Սքոթ Գլեն** (հունվարի 26, 1941(1941-01-26) կամ հունվարի 26, 1942(1942-01-26), Փիթսբուրգ, Փենսիլվանիա, ԱՄՆ), ամերիկյան դերասան։ Նա նկարահանվել է Ուես Հայտովերի դերում «Քաղաքային կովբոյ»(1980) ֆիլմում, տիեզերագնաց Ալան Շեպարդի դերում «Տղաներն այնպիսին, ինչպիսին որ պետք են» (1983) ֆիլմում, հրամանատար Բարտ Մանկուզոյի դերում «Որս „Կարմիր Հոկտեմբերի" հետևից» (1990) ֆիլմում և Ջեկ Կրոֆորդայի դերում «Գառնուկների լռությունը» (1991) ֆիլմում։

Վաղ տարիներ
-----------

Թեոդոր Սքոթ Գլենը ծնվել և մեծացել է Փենսիլվանիա նահանգի Փիթսբուրգ քաղաքում։ Նա գործարար Թեոդոր Գլենի և տնային տնտեսուհի Էլիզաբեթի որդին է։ Ունի 
իռլանդացի և հնդիկ նախնիներ։ Մանուկ ժամանակ հաճախ է հիվանդացել և մի տարի եղել է անկողնային հիվանդ։ Ի շնորհիվ ինտենսիվ մարզումների նա կարողացել է վերականգնել իր առողջությունը և շտկել կաղությունը։ Փիթսբուրգյան ավագ դպրոցն ավարտելուց հետո Գլենն ընդունվում է Վիլհելմի և Մարիայի քոլեջ, որտեղ հմտանում է անգլերեն լեզվի մեջ։ Դրանից հետո նա անցնում է ծովային ծառայողական կորպուսի շարքերը և այնտեղ 3 տարի ծառայում։ Գրեթե 5 ամիս Գլենը Kenosha Evening News-ում աշխատել է որպես ռեպորտյոր։ Նա իր ուժերը փորձել է որպես հեղինակ, սակայն հասկացել է որ չի կարող լավ դիալոգներ գրել։ Ավելի լավ դիալոգներ գրելու համար սկսել է հմտանալ դերասանական արվեստի մեջ։

Գլենը առաջին անգամ ելույթ է ունեցել 1965 թվականին Բրոդվեյում` «The Impossible Years» երգիծական պիեսում։ Նա միացել է Ջորջ Մարիսոնի դերասանական դասարանին, որտեղ օգնում էր ուսանողներին վճարել իրենց վարձը` պիեսներում խաղալով, և նաև հենց ինքն էլ հայտնվում էր «La MaMa Experimental Theatre Club» թատրոնի բեմադրած պիեսաներում։ 1967 թվականին ամուսնացել է Քերոլ Շվարցի հետ, և կնոջ ազեցության տակ դարձել է հուդաիզմի հետևորդ։ 1968 թվականին Գլենն ընդունվում է The Actors Studio, և սկսում է աշխատել պրոֆեսիոնալ թատրոնում և հեռուստատեսությունում։ 1970 թվականին ռեժիսոր Ջեյմս Բրիջը նրան «The Baby Maker» ֆիլմում դեր է առաջարկում, որը դուրս է եկել այդ նուն տարում, և որը Գլենի առաջին դերն էր ֆիլմում։

Ծանոթագրություններ
------------------

1. 1 2
2. 1 2  Library of Congress Authorities — Library of Congress.
3. 1 2
4. ↑
5. 1 2  «Արխիվացված պատճենը». Արխիվացված է օրիգինալից 2005 թ․ փետրվարի 23-ին. Վերցված է 2017 թ․ հունիսի 19-ին.

Արտաքին հղումներ
----------------

* Սքոթ Գլեն Internet Movie Database կայքում
* Սքոթ Գլեն Internet Movie Database կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սքոթ Գլեն» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Broadway Database · Internet Movie Database · ԿինոՊոիսկ |
|  |
| Բառարաններ և հանրագիտարաններ | Մեծ նորվեգական · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 1067825 · BNE: XX1343613 · BNF: 139486654 · CONOR: 10917219 · GND: 13968395X · ISNI: 0000000109953172 · LCCN: n85376865 · NKC: pna2007389141 · NLA: 36023316 · NLP: a0000001674925 · NTA: 072561475 · NUKAT: n2009124110 · SUDOC: 078022150 · VIAF: 85116884 · WorldCat VIAF: 85116884 |

 |

 |
**Մեթյու Ջոզեֆ Դալաս** (անգլ.՝ Matthew Joseph Dallas, հոկտեմբերի 21, 1982(1982-10-21), Ֆինիքս, ԱՄՆ), ամերիկացի դերասան և յություբեր։ Ճանաչում է ձեռք բերել «Քայլ XY» (2006-2009) սերիալի գլխավոր դերակատարմամբ։

Վաղ տարիներ
-----------

Մեթ Դալասը ծնվել է Արիզոնա նահանգի Ֆինիքս քաղաքում և որոշ ժամանակ հաճախել է Արիզոնայի արվեստի դպրոց։ 12 տարեկանում, երբ տատիկը նրան տարել է «Անճոռնի ճուտիկը» բեմադրությանը, նա ցանկացել է դառնալ դերասան։ 18 տարեկան հասակում տեղափոխվել է Կալիֆոռնիա նահանգի Լոս Անջելես քաղաք։

Կարիերա
-------

Դալասը նկարահանվել է մի քանի ֆիլմերում, այդ թվում՝ «Պահանջվում է դայակ» ֆիլմում, ինչպես նաև Քայլի դերում «Քայլ XY» սերիալում։ Բացի այդ, նկարահանվել է այնպիսի ֆիլմերում, ինչպիսիք են «Ապրելով երազանքով», «Վաննաբիսը», «Ճամբարի զարմանքը» և «Վամպիրի ճանապարհը»։ Եղել է հյուր Անտուրաժ հեռուստասերիալում։

2004 թվականին նկարահանվել է Fan 3 խմբի «Geek Love» երգի տեսահոլովակում, ինչպես նաև 2005 թվականին Ջեյմս Բլանտի «Goodbye My Lover»-ում՝ Միշա Բարտոնի հետ։ 2008 թվականին նկարահանվել է ամերիկացի երգչուհի Քեթի Փերրիի «Thinking Of You» երգի տեսահոլովակում։

Անձնական կյանք
--------------

Դալասը բացահայտ գեյ է։ 2015 թվականի հուլիսին ամուսնացել է իր գործընկեր, երաժիշտ Բլյու Համիլթոնի հետ՝ հինգ տարվա հարաբերություններից հետո։ 2015 թվականի դեկտեմբերին Դալասն ու Համիլթոնը հայտարարել են, որ որդեգրել են երկու տարեկան տղայի՝ Կրոուին։ Նրանք ապրում են Ֆինիքսում։

Ծանոթագրություններ
------------------

1. ↑  Salandra, Adam (2016 թ․ հունվարի 21). «Matt Dallas Shares The Touching Story Of How He Came Out To His Dad». *NewNowNext* (ամերիկյան անգլերեն).
2. ↑  Toomey, Alyssa (2015 թ․ հուլիսի 6). «Matt Dallas Marries Blue Hamilton: See the Newlyweds at the Courthouse!». *E! News* (ամերիկյան անգլերեն).
3. ↑  Mendelson, Will (2015 թ․ դեկտեմբերի 22). «Matt Dallas, Husband Blue Hamilton Adopt Little Boy: Watch the Video!». *Us Weekly* (ամերիկյան անգլերեն).
4. ↑  «Matt Dallas And Blue Hamilton Open Up About Creating Their Beautiful Family». *HuffPost* (ամերիկյան անգլերեն). 2017 թ․ հունիսի 1.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մեթյու Դալաս» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · MusicBrainz · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | BNF: 160796635 · ISNI: 0000000114951200 · LCCN: no2008186237 · VIAF: 90750086 · WorldCat VIAF: 90750086 |

 |
**Այս հոդվածը առաջարկվել է անվանափոխել**  

Վիքիպեդիայի մեկ կամ մի քանի մասնակիցներ առաջարկել են այս հոդվածը անվանափոխել։ (Որպես պատճառ նշվում է հետևյալը. «անունների նմանեցում/համաձայնեցում»)  
 Ավելի մանրամասն ծանոթանալու համար առաջադրվող պատճառներին, ինչպես նաև ձեր տեսակետը հայտնելու համար, այցելեք **Անվանափոխման առաջադրված հոդվածներ**։ 
  

**Ուշադրություն** նախքան վերոհիշյալ քննարկման էջում համաձայնության գալը, պետք չէ հեռացնել այս կաղապարը։

---

**Հիշեցում**. եթե դուք եք տեղադրել այս կաղապարը, ապա մի մոռացեք անվանափոխման առաջադրված հոդվածանվանումն ավելացնել Անվանափոխման առաջադրված հոդվածներ քննարկման էջում, մեկ կամ երկու տողով նշելով անվանափոխման առաջադրելու ձեր պատճառաբանությունը։


**«Ներկված քող»** (անգլ.՝ The Painted Veil), Սոմերսեթ Մոեմի համանուն ստեղծագործության հիման վրա նկարահանված ֆիլմ, էկրան է բարձրացել 2006 թվականին։ Գլխավոր դերերում հանդես են եկել Էդվարդ Նորթոնը և Նաոմի Ուոթսը։ Ավելի վաղ ֆիլմը էկրան է բարձրացվել 1934 թվականին, գլխավոր դերում հանդես է եկել Գրետա Գարբոն։

Սյուժե
------

«Ներկված քող»-ը սիրո պատմություն է, որը հիմնական գործողությունները տեղ են ունեցել 1920-ական թվականներին։ Երիտասարդ բրիտանացի զույգը՝ Ուոլտերը(միջին խավի միկրոկենսաբան) և Քեյթ Ֆեյնը(արիստոկրատ), ամուսնանում են ոչ փոխադարձ սիրով և որոշ ժամանակ ապրում Շանհայում, որտեղ Քեյթը գաղտնի սիրավեպ է սկսում Չարլի Թաունսենդի հետ։ Ուոլտերը բացահայտում է դավաճանությունը, և որոշում կնոջ հետ որպես բժիշկ մեկնել աշխատելու մի փոքրիկ չինական գյուղում, որտեղ թևածում էր խոլերայի համաճարակը։ Որպես այլընտրանք՝ Ուոլտերն առաջարկում է կնոջը գնալ և սիրեկանից պահանջել, որպեսզի նա բաժանվի կնոջից և ամուսնանա Քեյթի հետ։ Կանխատեսելիորեն Թաունսենդը հրաժարվում է, և Քեյթը ստիպված է լինում Ուոլտերի հետ մեկնել։ Երկու շաբաթ ճամփորդելուց հետո ամուսինները հասնում են մի ամայի գյուղի, որի բնակիչները մեկ-մեկ մահանում էին խոլերայից։ Վոլտերը գրեթե ամբողջ ժամանակը անց էր կացնում հիվանդանոցում, իսկ Քեյթը այդ ձանձրանում էր տանը։ Մի անգամ նա որոշում է գնալ այն հիվանադանոցը, որտեղ աշխատում էր ամուսինը, և հայտնաբերում է մանկատուն, որտեղ աշխատում էին մի քանի միանձնուհիներ։
Տեսնելով կատարվողը՝ Քիթթին հարգանքով է լցվում ամուսնու նկատմամբ, և սկսում օգնել միանձնուհիներին։ Այն մեծ տպավորություն է թողնում Ուոլտերի մոտ. ամուսիների միջև կրկին փոխադարձ կիրք է զգացվում։ Շուտով Քիթթին հասկանում է, որ հղի է, և հավանականություն կա, որ այդ երեխան Ուոլտերինը չէ։ Ինքը Ուոլտերը որոշում է ամեն դեպքում ընդունել երեխային, սակայն հանկարծակիորեն վարակվում է խոլերայով և մահանում։

Եզրափակիչ կադրերում Քիթթին արդեն հասակն առած տղայի հետ Լոնդոնում ծաղիկներ գնելիս հանդիպում է Չարլի Թաունսենդին։ Նրանք սառը ողջույններ են փոխարինում, վերջինս առաջարկում է հանդիպել, բայց Քիթթին մերժում է։ Երբ որդին հարցնում է, թե ով էր այդ մարդը, Քիթթին պատասխանում է. «Ոչ ոք, սիրելի՛ս, ոչ ոք»։

Դերերում
--------

| Դերասան | Դեր |
| --- | --- |
| Նաոմի Ուոթս | Քեյթ |
| Էդվարդ Նորթոն | Ուոլտեր |
| Լև Շրայբեր | Չարլի |
| Թոբի Ջոնս | ոստիկան Ուոդինգտոնի օգնականը |
|

Ծանոթագրություններ
------------------

Արտաքին հղումներ
----------------

* «Ներկված քող»(անգլ.) ֆիլմը Internet Movie Database կայքում
* Հոդված LA Times ամսագրում
* Yahoo! Movies-ը ֆիլմի մասին
* Էդվարդ Նորթոնի հարցազրույցը New York Magazine ամսագրին
*Վիքիպեդիայում կան հոդվածներ Բաղդասարյան ազգանունով այլ մարդկանց մասին։*

**Մերուժան Թադևոսի** **Բաղդասարյան** (12.04.1948, քաղաք Արթիկ (այժմ՝ Շիրակի մարզում)–28.04.2010, Երևան), մեքենագետ։ Տեխնիկական գիտությունների դոկտոր (2005), պրոֆեսոր (2008)։

Կենսագրություն
--------------

Ավարտել է Հայաստանի գյուղատնտեսական ինստիտուտը (1970)։ 1981–1994 թվականին աշխատել է Հայաստանի գյուղատնտեսական ինստիտուտում, 1994 թվականից՝ Հայաստանի ազգային ագրարային համալսարանում, գրաֆիկայի և մեքենաների նախագծման հիմունքների ամբիոնում։ Աշխատանքները վերաբերում են գյուղատնտեսական տարբեր մեքենաների հաշվարկի և նախագծման խնդիրներին։ Հեղինակ է «Մեքենաների մասեր» ուսումնական ձեռնարկի։

Գրականություն
-------------

* Խոտի բրիկետավորման ﬔքենաների հաշվարկի և նախագծման հիմունքներ, Երևան, 2002։

Ծանոթագրություններ
------------------

1. ↑  Մերուժան Թադևոսի Բաղդասարյան

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
Անվան այլ կիրառումների համար տե՛ս՝ Մարգարտե ականջօղով աղջիկը (այլ կիրառումներ)
**Մարգարտե ականջօղով աղջիկը** (անգլ.՝ Girl with a Pearl Earring), Փիթեր Վեբբերի կինոնկարը՝ նկարահանված 2003 թվականին Թրեյսի Շևալյեի նույնանուն վեպի հիման վրա։

Սյուժե
------

Ֆիլմի իրադարձությունները կատարվում են XVII դարում Նիդեռլանդներում։ Տասնվեցամյա Գրիտը որպես աղախին ընդունվում է հայտնի նկարիչ Յան Վերմեերի տանը։ Խելամիտ աղջիկը գրավում է վարպետի ուշադրությունը, նա ծանոթացնում է նրան գեղանկարչության հրաշալի աշխարհին և նույնիսկ վստահում է նրան իր ներկերը խառնելու գործը։ Աղջիկը դառնում է նրա նկարներից մեկի բնորդուհին։ Դա դժգոհություններ է առաջացնում նկարչի ընտանիքի անդամների մոտ, և ի վերջո բազմաթիվ կոնֆլիկտները բերում են նրան, որ նկարչի խանդոտ կինը Գրիտին վտարում է տնից։

Դերերում
--------

| Դերասան | Դեր |
| --- | --- |
| Քոլին Ֆերթ | Յան Վերմեեր |
| Սկառլեթ Յոհանսոն | Գրիտ |
| Թոմ Ուիլկինսոն | Պիտեր Վան Րայվան |
| Ջուդի Պարֆիտ | Մարիա Թինս |
| Կիլիան Մյորֆի | Փիթր(մսագործի որդին) |
| Էսի Դեֆիս | Կատարինա Վերմեր |
| Ջոաննա Սկենլան | Տաննեկե |
| Ալլակինա Մանն | Կորնելիա |
| Աննա Պոպլուել | Մարտժի |

Մարգարտե ականջօղով աղջիկը. Յան Վերմեր

Երաժշտություն
-------------

Ֆիլմի սաունդթրեքը գրվել է 2004 թվականին Ալեքսանդր Դեսպլեյի կողմից։ Այն 2004 թվականին ներկայացվել է «Ոսկե գլոբուս» երաժշտական մրցույթում որպես ֆիլմի լավագույն երաժշտություն։ Եղել է BAFTA մրցույթի հավակնորդը որպես լավագույն ֆիլմի երաժշտություն և եվրոպական կինոակադեմիայի մրցանակակիր «Լավագույն երգահան» անվանակարգում։

Տարբերություններ ֆիլմի և գրքի միջև
----------------------------------

Ֆիլմում չի հիշատակվում այն մասին, որ Գրիտն ի վերջո ամուսնանում է Փիթերի հետ և նրանից ունենում է երկու տղա` Յանին և Ֆրանսին։
Ֆիլմում բացակայում է սյուժետային գիծը, որը վերաբերում է Գրիտի և իր եղբոր ու փոքր քրոջ` Ագնեսայի փոխհարաբերություններին։
Վեպում պարոն Վան Լևենգուկը խորհուրդ է տալիս Գրիտին հեռու մնալ նկարչից, սակայն ֆիլմում այդ կերպարի բացակայության պատճառով այդ թեմայով խոսակցությունները տեղի են ունենում Գրիտի և Փիթերի միջև։ Վեպում Գրիտի և Տանեկեի հարաբերությունները ունենում են լարված բնույթ, իսկ ֆիլմում նրանք ավելի ընկերական էին։ Ֆիլմում Վերմեերն է ծակում Գրիտի ականջաբլթակը և կախում ականջօղը, իսկ վեպում Գրիտն ինքն է կախում ականջօղը։

Ծանոթագրություններ
------------------

1. 1 2 3 4 5 6 7 8 9 10 11 12 13 14  europeanfilmawards.eu
2. 1 2 3 4
3. 1 2 3
4. 1 2 3 4 5 6 7 8 9 10
5. ↑  Ֆիլմերի շվեդական շտեմարան (շվեդերեն) — Svenska Filminstitutet.
6. ↑
7. ↑
8. 1 2 3 4
9. ↑
10. 1 2 3
11. 1 2

Արտաքին հղումներ
----------------

* Ֆիլմի պաշտոնական կայքը Արխիվացված 2006-12-22 Wayback Machine
* Մարգարտե ականջօղով աղջիկը
* Մարգարտե ականջօղով աղջիկը

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ · Open Directory Project |
|  |
| Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BNE: XX4880278 · GND: 7580908-4 · LCCN: no2004042626 · NKC: unn2008490837 · NLP: a0000003219781 · VIAF: 207953547 · WorldCat VIAF: 207953547 |

 |

 |
«**Լուիզա Սանֆելիչե**» (իտալ.՝ Luisa Sanfelice)` ռեժիսորներ Տավիանի եղբայրների հեռուստաֆիլմը, որը լույս է տեսել 2004 թվականին։ Էկրանավորումը կատարվել է Ալեքսանդր Դյումայի վեպի համանուն վեպի հիման վրա։

Սյուժե
------

Հունվար՝ 1799 թվական։ Հռոմում տեղակայված ֆրանսիական զորքերի երիտասարդ սպան գաղտնի զեկույցով ուղարկվել է Նեապոլ, որտեղ ֆրանսիական կորպուսի ղեկավար գեներալ Շամպիոնեն ֆրանսիացի սպային հայտնում է, որ զորքը աղքատության մեջ է և տվյալ պահին ի վիճակի չէ տանել մարտական գործողություններ։ Այնուամենայնիվ նեոպոլիտական արքունիքի լրտեսները խափանում են զեկույցը, իսկ Պալմիերը լուրջ վնասվածք է ստանում։ Կառոլինա թագուհին համոզում է իր ամուսնուն՝ Ֆերդինանդ 4-ին օգտվել առիթից և գրավել Հռոմը։ Մինչդեռ վիրավոր Սալվատոյին իր խնամակալության տակ է վերցնում տարեց մարքիզի երիտասարդ կինը՝ Սանֆելիչե Լուիզան, ով միանգամից սիրահարվում է երիտասարդ սպային։ Ֆրանսիական զորքի հանկարծակի հայտնվելը ստիպում է թագավորական զույգին անգլիական նավով փախչել Պալերմո։ Ազգային ապստամբության արդյունքում Նեապոլում հաստատվում է Պարթենապեյական հանրապետությունը, սակայն առաջնորդներին չհաջողվեց երկար պահել իրենց իշխանությունը։ Հինգ ամիս անց հանրապետական կառավարությունը փլուզվում է և վերականգնվում է Բուրբոնների իշխանությունը, իսկ երկու սիրահարները՝ Սալվատոն և Լուիզան ստիպված էին իրենց կյանքերը դնել հեղափոխության զոհասեղանին։

Դերերում
--------

* Լետիցիա Կաստա՝ Լուիզա Սանֆելիչե
* Ադրիանո Ջիննինի՝ Սալվատո Պալմիերի
* Սեսիլիա Ռոտ՝ թագուհի Կառոլինա
* Էմիլիո Սոլֆրիցցի՝ Ֆերդինանտ IV թագավոր
* Մարի Բաումերէ լեդի Էմմա Համիլտոն
* Մարիանո Ռիգիլո` կավալեր Լուչանո Սանֆելիչե
* Յոհաննես Զիլբերնշնայդեր՝ Հորացիո Նելսոն առաջնորդ
* Կարմելո Գոմես՝ կարդինալ Ռուֆֆո
* Յարի Գուլյուչի՝ Միքելե
* Մարգարիտա Լոզանո՝ Մարգո
* Ժան- Իվ Բերտելո՝ գեներալ Շամպիոնե

Ծանոթագրություններ
------------------

1. 1 2 3 4 5 6  Freebase տվյալների վերբեռնում — Google.
2. 1 2 3 4 5  ČSFD (չեխերեն) — 2001.

Արտաքին հղումներ
----------------

* «Լուիզա Սանֆելիչե»(անգլ.) ֆիլմը Allmovie կայքում:

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database |

 |
**Սեմ Ռոքուելլ** (անգլ.՝ Sam Rockwell, նոյեմբերի 5, 1968(1968-11-05), Դեյլի Սիթի, Սան Մատեո շրջան, Կալիֆոռնիա, ԱՄՆ), ամերիկացի դերասան։ «Օսկար», «Ոսկե գլոբուս», «Արծաթե արջ», BAFTA և ԱՄՆ կինեդերասանների Գիլդիայի մրցանակների դափնեկիր, «Թոնի» մրցանակի հավակնորդ։

Կենսագրություն
--------------

Ռոքուելլը ծնվել է Դեյլի Սիթիում, Կալիֆոռնիա,դերասաններ Փեննի Հեսս և Փիթ Ռոքուելլի ընտանիքում։ Նրա ծնողները տեղափոխվել են Նյու Յորք, երբ նա երկու տարեկան էր։ Սկզբում նրանք ապրում էին Բրոնքսում, ապա Մանհեթենում։ Սեմ Սեմը դարձավ հինգ տարեկան, նրա ծնողները բաժանվեցին, և նա հոր հետ միասին տեղափոխվեց Սան Ֆրանցիսկո, որտեղ էլ մեծացել է։ Ամառային արձակուրդները անցկացնում էր մոր հետ՝ Նյու Յորքում։

Բեմում իր դեբյուտը կատարել է 10 տարեկանում՝ մոր հետ։ Այնուհետև սկսել է հաճախել J.E. McAteer High School բարձրագույն դպրոցի դասընթացներին։ Սովորելով այնտեղ՝ նկարահանվել է սարսափ ֆիլմ «Ծաղրածուների տունը» (1989թ.): Հաջորդ դերը նա ստացել է NBC հեռուստաալիքի «Երազանքի փողոց» Հեռուստասերիալում (1989թ.), սակայն որոշ ժամանակ անց հեռացվեց, իսկ նախագիծը փակվեց։
Ուսումն ավարտելուց հետո վերադարձել է Նյու Յորք և երկու տարի սովորել է Ուիլյամ Էսպերի դերասանական արվեստի ստուդիայում։ Այս ընթացքում նկարահանվել է մի շարք ֆիլմերում և սերիալներում, ինչպիսիք են «Սահմանից դուրս» (1990), «Նինջա–կրիաները» (1990)։ Բացի դրանցից, Ռոքուելլը նկարահանվել է նաև «Օրենք և կարգ» հեռուստասերիալի մի դրվագում (1990)։ Միաժամանակ նա աշխատում և խաղում էր թատրոնում։

1994 թվականին՝ շնորհիվ Miller գարեջրի գովազդի հոնորարի, դերասանը կարողացավ թողնել իր ամենօրյա աշխատանքները և կենտրոնանալ իր դերասանի կարիերայի վրա։ 90–ականների կեսերին նա նկարահանվել է այնպիսի սերիալներում, ինչպիսիք են «Բասկիա» (1996), «Միակնանի Ջիմմիի փնտրտուքներում» (1994), «Փառքի փայլը» (1996), «Ողորմություն» (1995) և «Լուսնային լույսի արկղը» (1996)։

Ճանաչումը Հոլիվուդում
---------------------

Ռոքուելլը ստեղծել է հիշարժան կերպարների մի պատկերասրահ այնպիսի ֆիլմերում, ինչպիսիք են Ռուսո եղբայրների կատակերգություն «Բարի գալուստ Հոլիվուդ»-ը՝ Ջորջ Քլունիի, Մեյսի Ուիլյամսի, Փաթրիշա Քլարկսոնի և Ջենիֆեր Էսպոզիտոի մասնակցությամբ, «Կողոպուտ»-ը՝ Դեյվիդ Մեմետի կողմից Ջին Հեքմենի, Ռեբեկկա Փիջեոնի և Դենի Դե Վիտոի հետ, բլոկբաստեր «Չարլիի հրեշտակները»՝ Դրյու Բերիմորի, Քեմերոն Դիասի և Լյուսի Լյուի հետ, «Օսկար»-ում առաջադրված՝ Ֆրենկ Դարաբոնտի «Կանաչ մղոն»-ը՝ Թոմ Հենքսի դերակատարմամբ։

Ծանոթագրություններ
------------------

1. 1 2  Internet Broadway Database — 2000.
2. 1 2  filmportal.de — 2005.
3. ↑  Former Students — William Esper Studio.

Արտաքին հղումներ
----------------

* Sam Rockwell Interview (Rescue Dawn)
* Review of Moon at Sundance 09

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սեմ Ռոքուելլ** կատեգորիայում։ |
**Քրիստինա Ագեր** (գերմաներեն՝ **Christina Ager.** ծնված 1995 թվականի նոյեմբերի 11-ին), ավստրիացի լեռնադահուկորդուհի։

Կարիերա
-------

Ագերը բրոնզե մեդալ է նվաճել 2012 թվականի ձմեռային պատանեկան օլիմպիական խաղերում, այնուհետև ևս երկու մեդալ՝ 2013 թվականի եվրոպական պատանեկան օլիմպիական ձմեռային փառատոնում: Մասնակցել է 2014 և 2015 թվականների պատանիների աշխարհի առաջնություններին, որտեղ նրա լավագույն արդյունքը հինգերորդ տեղն էր, որ գրավեց 2015 թվականին 

Նա իր նորամուտը աշխարհի գավաթի խաղարկության մրցումներում նշել է 2013 թվականի նոյեմբերին Ֆինլանդիայի Լևի քաղաքում և մեծ սենսացիա է առաջացրել լեռնադահուկային սպորտի աշխարհում՝ սլալոմում գրավելով չորրորդ տեղը: 2018-2019 մրցաշրջանում հանդես գալով լեռնադահուկային սպորտի բոլոր դիսցիպլիններում՝ Ագերը կրկին տեղ է զբաղեցրել առաջին տասնյակում. 10-րդ տեղը՝ Վալ Գարդենայում, 9-րդ տեղը՝ Կորտինա դ'Ամպեցցոյում և վերջապես 6-րդ տեղը՝ 2019 թվականի փետրվարին՝ Կրան Մոնտանայում, համակցված / կոմբինացված մրցաձևում: 

Նա ներկայացնում է WSV Söll մարզական ակումբը։

Արդյունքները աշխարհի գավաթի խաղարկության մրցումներում
-----------------------------------------------------

### Մրցաշարային դիրքերը ընդհանուր աղյուսակում

| Season | Age |  Overall  |  Slalom  | Giant slalom  | Super-G | Downhill | Combined |
| --- | --- | --- | --- | --- | --- | --- | --- |
| 2014 | *18* | 69 | 25 | — | — | — | — |
| 2015 | *19* | 92 | 38 | — | — | — | — |
| 2016 | *20* | — | — | — | — | — | — |
| 2017 | *21* | 130 | — | — | — | 51 | 20 |
| 2019 | *22* | 86 | — | — | 53 | 44 | 6 |
| 2019 | *23* | 49 | — | — | 30 | 29 | — |
| 2020 | *24* | — | — | — | — | — | — |
| 2021 | *25* | 117 | — | — | 49 | — | Չկա տվյալ |
| 2022 | *26* | — | — | — | — | — |
| 2023 | *27* | 55 | — | — | 37 | 25 |
| 2024 | *28* | 36 | — | — | 24 | 18 |

### Պատվո հարթակներ / Race podiums

* 0 հաղթանակ
* 1 պոդիում (1 DH ); 7 անգամ՝ լավագույն տասնյակում

| Սեզոն | Ամսաթիվ | Գտնվելու վայրը | Կարգապահություն | Տեղ |
| --- | --- | --- | --- | --- |
| **2024 թ** | 26 հունվարի 2024 թ | {{{2}}}</img> Cortina d'Ampezzo, Իտալիա | Լեռնաշղթա | 3-րդ |

Արդյունքներն աշխարհի առաջնությունում
------------------------------------

|  Տարի  |  Տարիք  |  Սլալոմ  |  Հսկան </br> սլալոմ  | Սուպեր-Գ | Լեռնաշղթա | Համակցված | Զուգահեռ | Թիմ</br> իրադարձություն |
| --- | --- | --- | --- | --- | --- | --- | --- | --- |
| 2019թ | *23* | — | — | DNF | — | 17 | — | — |

Ծանոթագրություններ
------------------

Արտաքին հղումներ
----------------
**Գեբրիել Մախթ**(անգլ.՝ Gabriel Macht, հունվարի 22, 1972(1972-01-22), Բրոնքս շրջան, Նյու Յորք, Նյու Յորք, ԱՄՆ), ամերիկյան դերասան, որը հայտնի է դարձել «Վրիժառու» ֆիլմում Դենի Քոլթի և Suits հեռուստասերիալում Հարվի Սպեկտերի դերերում։

Կենսագրություն
--------------

Ծնվել է Բրոնքսում(Նյու-Յորք), ԱՄՆ-ում։ Մայրը` Սյուզաննա Փուլլերը (անգլ.՝ Suzanne Victoria Pulier) արխիվարիուս և թանգարանի հսկիչ։ Հայրը` դերասան Ստիվեն Մաչթը(անգլ.՝ Stephen Macht)։ Ունի եղբայր և քույրեր. Ջեսը, Ջուլին և Արին։ Նրա ընտանիքը Կալիֆորնիա է տեղափոխվել, երբ նա 5 տարեկան էր։ Բարձրագույն կրթություն ստանալուց հետո նա ավարտել է Կարնեգ Մելլոնի անվան դրամատիկական դպրոցը(անգլ.՝ Carnegie Mellon College of Fine Arts)` ունենալով բակալավրի աստիճան։

2004 թվականի դեկտեմբերի 29-ին ամուսնացել է դերասանուհի Ջասինդա Բերետի հետ։ 2007 թվականի օգոստոսի 20-ին Լոս-Անջելեսում ծնվեց նրանց աղջիկը` Սաթին Էնեյս Ջերալդին Մաչթը, իսկ 2014 թվականի փետրվարի 26-ին ծնվեց նրանց որդին` Լուկա Մաչթը։

Կարիերա
-------

8 տարեկանում նա Տրիտ Վիլյամսի «Ինչու պետք է ստեմ» ֆիլմում իր առաջին դերի համար ստացել է Երիտասարդ դերեսանների մրցանականգլ.՝  «Why Would I Lie?», որտեղ նա խախացել է Գեբրիել Սվան անգլ.՝ Gabriel Swann կեղծանվան ներքո, սակայն որոշում է ընդհատել իր գործունեությունը ֆիլմում, մինչև ավագ դպրոցն ավարտելը։ Իր կարիերային վերադարձել է միայն 1991 թվականին` «Մեղավոր եմ, մինչև հակառակը չապացուցվի» ֆիլմում երկրորդական դեր տանելով։

Հասարակության կողմից առաջին անգամ նկատվել է 2004 թվականին «Սիրային տենդ» ֆիլմում խաղալով, որտեղ նկարահանվել են նաև Ջոն Տրավոլտան և Սքարլեթ Յոհանսոնը։ Ռեժիսոր Ռոբերտ Դե Նիրոն Մաչթին «Good Shepherd»(«Կեղծ հրապուրանք») ֆիլմում դեր է առաջարկում, որտեղ նա պետք է խաղար Մեթ Դեյմոնի և Անջելինա Ջոլիի հետ միասին։ Նրա աշխատանքներից հեռուստատեսության մեջ հայտնի են Սթիվեն Սփիլբերգի
«Ուրիշները» ֆիլմը և «Սփին Սիթի» ֆիլմը։ Թատրոնում 1995 թվականին բեմադրված Սթիվ Մարտինի «Picasso At The Lapin Agile» սուպերհիթում կատարել է Էլվիս Փրեսլի դերը։ Նաև խաղացել է Ուիլյամսթաունում տեղի ունեցող թատերական փառատոնի ժամանակ բեմադրված Ջոն Վուդվարդի «La Ronde» պիեսում և Coast Playhouse թատրոնում խաղացել է ռեժիսոր Ռոջեր Կամբլի «Turnaround» ներկայացման մեջ, որը ռեժիսորի հեղինակային աշխատանքն էր։

Դրա հետ մեկտեղ զբաղվել է «Զուր չէ» ինքնուրույն ֆիլմի արտադրությամբանգլ.՝ The Bookies Lament։

2008 թվականին խաղացել է Վրիժառուի դերը համանուն ֆիլմում, որը նկարահանվել է կոմիքսի հիման վրա։ 2009 թվականին խաղացել է «Սպիտակ մեգ» ֆիլմում Քեյթ Բեքինսեյլի հետ միասին։ 2010 թվականին նկարահանվել է «Երկու կրակների միջև» գեղարվեստական ֆիլմում` Լյուկ Ուիլսոնի և Ջովանի Ռիբիսի հետ մեկտեղ և նաև «Սեր և այլ դեղամիջոցներ» ֆիլմում։

2011 թվականից սկսած նկարահանվել է Suits հեռուստասերիալում։

Մրցանակներ և անվանակարգում
--------------------------

| Տարեթիվ | Մրցանակ | Կատեգորիա | Աշխատանք | Արդյունք |
| --- | --- | --- | --- | --- |
| 1982 | Երիտասարդ դերասան | Լավագույն դերասան | Ինչու՞ պետք է ստեմ | անվանակարգում |
| 2007 | Բեռլինի կինոփառատոնի արծաթե արջը | Լավագույն դերասանական անսամբլ | Կեղծ գայթակղություն | Հաղթանակ |

Ծանոթագրություններ
------------------

1. 1 2  *Deutsche Nationalbibliothek* Record #101383108X // Gemeinsame Normdatei (գերմ.) — 2012—2016.
2. ↑
**Վասկո դա Գամայի կամուրջ** (պորտ.՝ Ponte Vasco da Gama), կայմապարաներային կամուրջ, որը գտնվում է Պորտուգալիայի հյուսիս-արևելքում՝ Պիրենեյան թերակղզու ամենաերկար գետի՝ Տախոյի վրա։ Այն Եվրոպայի ամենաերկար կամուրջն է, որն ունի 12,3 կմ երկարություն։ Կամրջի նպատակն է նվազեցնել երթևեկության լարվածությունը Պորտուգալիայի մայրաքաղաքում։

Կամրջի վրա երթևեկությունը սկսվել է 1998 թվականի մարտի 29-ին։ Այդ տարում լրացել էր պորտուգալացի ճանապարհորդ Վասկո դա Գամայի կողմից Եվրոպայից Հնդկաստան տանող ծովային ուղու հայտնագործումը։

Շինարարական աշխատանքներ
-----------------------

Վասկո դա Գամայի կամրջի շինարարական աշխատանքների նախագիծը բաժանված է եղել չորս մասի, որոնցից յուրաքանչյուրը կառուցվել է տարբեր ընկերությունների կողմից։ Կամրջի շինարարական աշխատանքները կատարվել են 3300 աշխատողների կողմից։ Շինարարական աշխատանքները տևել են 18 ամիս․ նույնքան էլ տևել է նախապատրաստական աշխատանքները։

Ծանոթագրություն
---------------

1. ↑
2. ↑  «Самый длинный мост Европы: Васко да Гама». *lifeglobe.net*. Վերցված է 2017 թ․ դեկտեմբերի 3-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վասկո դա Գամայի կամուրջ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ նորվեգական |
|  |
| Չափորոշչային վերահսկողություն | VIAF: 234772704 · WorldCat VIAF: 234772704 |

 |

|  |
| --- |
| 
  **Պորտուգալիա**   **Եվրոպա**   **Եվրոպական միություն**
 |
Ավազե քանդակ փառատոն
**Ավազե քանդակի միջազգային փառատոնը** համարվում է ամենամեծ քանդակագործության իրադարձությունը։
Սկսած 2003 թվականից, ամեն տարի Պորտուգալիայի Ալգարվի շրջանի Պերայում տեղի է ունենում Ավազե քանդակի միջազգային փառատոնը։ Միջոցառման համար զբաղեցվում 15,000 քառակուսի մետր տարածք։ Յուրաքանչյուր տարի շուրջ վաթսուն արվեստագետներ օգտագործում են 35000 տոննա ավազ և ստեղծում հիսուն արվեստի գործեր։ Ցուցահանդեսը բացվում է երեկոյան։

Թեմաներ
-------

Յուրաքանչյուր տարի ցուցահանդեսն ունենում է ցուցադրման տարբեր թեմաներ․

* 2014 թվական ՝ Երաժշտություն 2
* 2013 թվական ՝ Երաժշտություն
* 2012 թվական ՝ Կուռքեր
* 2011 թվական ՝ Կենդանիների թագավորություն
* 2010 թվական՝ Կենդանի աշխարհ
* 2009 թվական ՝ Հայտնագործություններ
* 2008 թվական ՝ Հոլիվուդյան ֆիլմեր և կերպարներ
* 2007 թվական ՝ Աշխարհի հրաշալիքները
* 2006 թվական ՝ Դիցաբանություն
* 2005 թվական ՝ Կորած աշխարհներ
* 2004 թվական ՝ Կախարդական հեքիաթներ

Ավազե փառատոն
-------------

Ավազե փառատոններ կամ ավազե քանդակի փառատոններ․ Նմանատիպ փառատոններ տեղի են ունենում աշխարհի տարբեր վայրերում, որտեղ ցուցադրվում են ավազից պատրաստված քանդակներ և սովորաբար լինում են մրցանակային։

**Ավստրալիա**
Ավստրալիայում *Ավազե քանդակի փառատոնը* տեղի է ունենում ամեն տարի սկսած 2008 թվականից Վիկտորիա նահանգի Ֆրանկսթոնում։ Յուրաքանչյուր տարի փառատոնը տեղի է ունենում է տարբեր թեմայով, սակայն 2008֊2009 թվականներին թեման եղել է *Դինեզավրեր''։*

**Միացյալ Թագավորություն**

Ռոմեո և Ջուլետ
2005 թվական ամենամյա Ավազե քանդակի փառատոն։

**Ինդոնեզիա**
Ինդոնեզիայի Ավազե քանդակի փառատոնը Հարավարևելյան Ասիայի ամենամեծ ավազե քանդակագործության իրադարձությունն է համարվում։ Այն տեղի է ունեցել 2011 թվականի դեկտեմբերի 18֊ին և 2012 թվականի հունվարի 28 ֊ին։

**Ռուսաստան**
2001 թվականին Ավազե քանդակի միջազգային փառատոն է տեղի ունեցել Սանկտ Պետերբուրգում։ Փառատոնին մասնակցեցին տասնչորս թիմեր տասը երկրներից։
2002 թվականին միջազգային փառատոնը տեղի ունեցավ Անապայում։
2005 թվականի սեպտեմբերի 1֊ին միջազգային փառատոնը տեղի ունեցավ Մոսկվայի գազանանոցում, Ուկրաինայի, Ֆինլանդիայի, Լատվիայի, Շվեդիայի, Ռուսաստանի նկարիչներ։
Նշանաբանը ՝ Կենդանիների աշխարհ։

Ծանոթագրություններ
------------------

1. ↑  "The world's biggest sand sculpture event is under way". Euro Weekly News. Spain. 6 July 2007. Retrieved 2 May 2010.
2. ↑  "All star cast : International Sand Sculpture Festival". The Star. Malaysia. 28 May 2008. Retrieved 2 May 2010 ․
3. ↑  Sand Sculpture - FIESA 2009". The Art Inquirer. 25 May 2009. Retrieved 2 May 2010.
4. ↑  "Sand Sculpting Australia - Frankston Waterfront 2008-2009". australianexplorer.com: Australian Travel Information. Australian Explorer Pty Ltd. Retrieved 2009-08-01.
5. ↑  
"Dinostory sand sculpting exhibition". Sandstorm. Sandstorm Events Pty Ltd. 2008. Retrieved 2009-08-01.
6. ↑  Weston-super-Mare Sand Sculpture Festival
7. ↑  ]"Indonesia Sand Sculpture Festival | Home". eb.archive.org. Archived from the original on 2011-11-26. Retrieved 2014-01-25.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ավազե քանդակի միջազգային փառատոն** կատեգորիայում։ |
**Ներսես Պալիանենց**, *Պալիենց, Պալևնց, Պալոն, Պաղոն* (XIII դարի վերջ, Սիս —1363, ենթադրվում է՝ Մանազկերտ), հայ մատենագիր, եկեղեցական-քաղաքական գործիչ։ 1330-ական թվականներին եղել է Ուրմիայի եպիսկոպոս։ Հարելով հայ ունիթոռներին, հրաժարվել է հայ եկեղեցուց ստացած եպիսկոպոսական կոչումից։ 1336 թվականին մեկնել է Կիլիկիա, Կաբինի Սիմեոն Բեկ եպիսկոպոսի և այլ համախոհների հետ քարոզել կաթոլիկություն, լատին եկեղեցու ծեսերով մկրտել հայերին։ Դրա հետևանքով առաջացել են հուզումներ, և իշխանությունը բանտարկել ու աքսորել է նրանց համախոհներին։ Հաջողություն չգտնելով Կիլիկյան Հայաստանում, 1338 թվականին Բենեդիկտոս XII պապից ստացել է Մանազկերտի արքեպիսկոպոսի պաշտոնը։ 1341 թվականին Ավինյոնում պապին է ներկայացրել հայ եկեղեցու «մոլորությունների» վերաբերյալ 117 մեղադրանք։ Ներսես Պալիանենցը 1348—51 թվականներին Ավինյոնում ավարտել է Մարտինոս Օպավիացու «Ժամանակագրություն» երկի թարգմանությունը։ Հայոց պատմությունը դիտելով իբրև ընդհանուր պատմության մաս՝ Ներսես Պալիանենցը թարգմանության մեջ որոշ տեղերում ներմուծել է հայոց պատմությանն առնչվող ժամանակագրական տեղեկություններ, վերջում կցելով հայ թագավորների, իշխանների և կաթողիկոսների անվանացանկերը։ Արժեքավոր են Եգիպտոսի սուլթանության կողմից Հռոմկլայի գրավման 1292, Կիլիկյան Հայաստանում ներքին գահակալական պայքարի, եգիպտական սուլթանության դեմ հայ-մոնղոլական կռիվների և այլնի վերաբերյալ տվյալները (թեև դրանցում կան առանձին անճշտություններ)։ Հայ հին թագավորների և իշխանների անվանացանկերը կազմելիս օգտվել է հիմնականում Մովսես Խորենացու և Եվսեբիոս Կեսարացու աշխատություններից։ Ներսես Պալիանենցը թարգմանել է նաև լատիներեն Մաշտոցը (ծիսարան)՝ ավելացնելով պատմական հիշատակագրություններ։ Թարգմանությունների բնագրերը պահպանվում են Երևանի Մեսրոպ Մաշտոցի անվան և Վենետիկի Մխիթարյան մատենադարաններում։

Երկեր
-----

* Մանր ժամանակագրություններ 13-18-րդ դարեր, կազմ.՝ Վ. Հակոբյան, հ. 2, Երկեր, 1956։

Ծանոթագրություններ
------------------

1. 1 2 3 4  Հայկական սովետական հանրագիտարան, հատոր 8 (հայ.) — հատոր 8. — էջ 256.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ստեղծագործությունների տեքստ | Հայ մատենագրութեան թուանշային գրադարան |
|  |
| Բառարաններ և հանրագիտարաններ | Հայազգ |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 256)։*  |